ඒ අනුව සයිටම් ආයතනය ඇතුළු වෛද්‍ය අධ්‍යාපනයට ආයෝජනය කරන ආයතන කොටස් වෙළදපොළේ ලැයිස්තුගත කිරීම, මාළඹේ නෙවිල් ප්‍රනාන්දු රෝහල රජයට පවරාගෙන ශික්ෂණ රෝහලක් බවට පත් කිරීම හා සයිටම් ආයතනයට අදාළ රජයේ තීරණ ක්‍රියාත්මක වන තෙක් එම ආයතනයට නවක සිසුන් බදවා ගැනීම අත්හිටුවීම ද මෙම ප්‍රතිපත්තිවලට ඇතුළත්.රජය බදවා ගැනීම් නතර කරන බවට දැනුම්දීමක් සිදුකර තිබියදීත් ඊයේ දිනයේදීත් මාළඹේ සයිටම් වෛද්‍ය විද්‍යාලය වෙත නවක සිසුන් බදවා ගැනීම සඳහා සම්මුඛ පරීක්ෂණ පවත්වා තිබෙනවා.කෙසේ වෙතත්, කොළඹ ඊයේ පැවැති උත්සවයකට එක්වෙමින් ශ්‍රී ලංකා වෛද්‍ය සභාවේ සභාපති මහාචාර්ය කාලෝ ෆොන්සේකා කියා සිටියේ සයිටම් ගැටළුවේ එකම කොටස්කරු වෛද්‍ය සභාව නොවන බවයි.